מופעי ספטמבר של להקת המחול קמע
GRAY  מאת תמיר גינץ, לצד Cherry Pink מאת איציק גלילי
2–3  בספטמבר | תיאטרון גבעתיים
עֶרְגָּה מאת תמיר גינץ
15  בספטמבר | היכל אמנויות הבמה הרצליה
להקת המחול קמע פותחת את חודש ספטמבר עם שני מופעים שונים מאוד זה מזה, שניהם מאת המנהל האמנותי וכוריאוגרף הבית תמיר גינץ: GRAY, יצירה נוקבת ורלוונטית העוסקת במציאות של קרע, מאבק ואי יציבות, ועֶרְגָּה, יצירת הדגל של הלהקה לשנת 2026, מסע אישי ורגשי אל האהבה, האובדן והכמיהה לאינטימיות.
GRAY
מאת תמיר גינץ
לפתיח Cherry Pink and Apple Blossom White מאת איציק גלילי
 2 בספטמבר, יום רביעי | 20:30 תיאטרון גבעתיים
 3 בספטמבר, יום חמישי |  20:30 תיאטרון גבעתיים
ערב מחול המפגיש בין  GRAY יצירה עכשווית ונוקבת מאת תמיר גינץ, לבין הדואט הקומי Cherry Pink and Apple Blossom White  מאת איציק גלילי.
את הערב פותחת יצירתו של גלילי לצלילי הלהיט הנודע של פרץ פראדו: מפגש זוגי מלא הומור, זיקוקים, פיתוי ואבסורד. היא חתולה עם ירכיים מלאות חטא, הוא חנון המוכנע במשחק הפיתוי.
במרכז הערב  GRAY, יצירה שנולדה בעקבות מאורעות השנים האחרונות, במקום שבו אין עוד שחור ולבן והכול כבר אפור ואפוף עשן. גינץ עוסק בקרע בין אנשים, במאבק על אדמה וזהות ובחיים בתוך אי יציבות מתמשכת, כשבתוך השבר והכאב עדיין נותר שביב של תקווה.
לצפייה בקטע מתוך GRAY:
https://www.youtube.com/watch?v=FHbnq4CK6DE
GRAY   תמיר גינץ
כוריאוגרפיה: תמיר גינץ
מוזיקה: Max Richter, אבי בללי
מוזיקה נוספת, עריכה ועיבוד פסקול: מיקי פטיש
תלבושות: עמליה יקיר
תאורה: שי יהודאי
Cherry Pink and Apple Blossom White   איציק גלילי
כוריאוגרפיה ותלבושות: איציק גלילי
מוזיקה: Cherry Pink and Apple Blossom White by Pérez Prado
תאורה: שי יהודאי
GRAY   להקת המחול קמע
2  בספטמבר, יום רביעי | 20:30 תיאטרון גבעתיים
3  בספטמבר, יום חמישי | 20:30  תיאטרון גבעתיים
משך המופע: 60 דקות
מחיר כרטיס: 160 ₪
לפרטים נוספים ולרכישת כרטיסים:
https://www.kameadance.com/he/schedule/
עֶרְגָּה
מאת תמיר גינץ
יצירת הדגל של להקת המחול קמע לשנת 2026
15  בספטמבר | 20:30 | היכל אמנויות הבמה הרצליה
ב"עֶרְגָּה" תמיר גינץ פונה אל המקום האישי והפרטי ולוקח את הצופים אל עולם רומנטי פנימי, למסע של נפש המחפשת בית לאחר התפרקותו של הבלתי שביר והמוות השקט של האהבה.
גינץ מתרפק על האהבה וחוקר את הרגש האנושי ואת היחסים הזוגיים, מתוך כמיהה לאינטימיות בעידן שבו החברה רדופת שדים וערכי העבר התפרקו. 16 רקדני הלהקה מביאים אל הבמה כנות רגשית עמוקה לצד וירטואוזיות פיזית סוחפת.
זהו רקוויאם לאהבה.
ליצירה נכתבה מוזיקה מקורית מאת המוזיקאי הבאר שבעי גיל נמט, המהדהדת לעיתים רוחות מהרקוויאם של מוצרט. זהו שיתוף הפעולה השני של נמט וגינץ, לאחר היצירה "פנים לבנות".
לצפייה בקטע מתוך עֶרְגָּה:
https://youtube.com/watch?v=Kjm3p-0lrUE&feature=youtu.be
כוריאוגרפיה: תמיר גינץ
מוזיקה מקורית: גיל נמט
עיצוב תלבושות: אביעד אריק הרמן
עיצוב במה: אדם קלר
עיצוב תאורה: שי יהודאי
עֶרְגָּה – להקת המחול קמע
15 בספטמבר | 20:30 | היכל אמנויות הבמה הרצליה
משך המופע: 70 דקות
מחיר כרטיס: 159–190 ₪
לפרטים ולרכישת כרטיסים:
https://eventbuzz.co.il/lp/event/wegf6
להקת המחול קמעKamea Dance Company )  ) היא סימן המזל של המחול הישראלי. תמיר גינץ ( Tamir Ginz ) המנהל האמנותי, המייסד והכוריאוגרף של הלהקה, מוביל את הלהקה ליצירתיות מלאת תשוקה, חיבורים ואמנותיות חסרת פשרות. קמע שבתה קהלים נלהבים ברחבי העולם בשני העשורים מאז הקמתה.
יצירות הלהקה, המועלות עשרות פעמים בשנה בארץ ובעולם, נותנות במה לווירטואוזיות עוצמתית לצד ביטוי אישי של הרקדנים ומזמינות את הצופים לחוויה מרתקת. גינץ, יוצר עבודות המהוות את הציר המרכזי ברפרטואר הלהקה. בעבודותיו נרקם על הבמה עולם עשיר ברבדים. שפת התנועה הדרמטית של גינץ שופעת בדימויים ומאתגרת את יכולות הרקדנים.
להקת המחול קמע הנה בית ל-28 רקדנים, ישראלים לצד רקדנים מרחבי העולם, התורמים מכישרונם לתהליך היצירתי ומביאים לבמה ביצוע מרגש וסוחף.
להקת המחול קמע זכתה להצלחה בסיורי הופעות ובפסטיבלים יידועי שם ברחבי העולם. הלהקה מטפחת קהל צעיר של שוחרי מחול באמצעות מופעים לנוער. בלהקה מועלות עבודות של כוריאוגרפים אורחים מהמובילים בעולם, לצד יצירה מקורית של כוריאוגרפים ישראלים ויוצרים צעירים.

